జీఎస్టీ.. నిజాయితీకి దక్కిన విజయం
-  మన్‌ కీ బాత్‌ కార్యక్రమంలో ప్రధాని మోడీ
న్యూఢిల్లీ: జీఎస్టీ అమల్లోకి వచ్చి జూలైతో ఏడాది కావస్తున్న సందర్భంలో ప్రధాని మోడీ జీఎస్టీని నిజాయితీకి దక్కిన విజయంగా ప్రధాని నరేంద్రమోడీ అభివర్ణించారు. మన్‌ కీ బాత్‌ కార్యక్రమంలో ఆయన మాట్లాడుతూ.. జీఎస్టీ ఏడాది కాలాన్ని పూర్తిచేసుకోబోతున్నది. ఒక దేశం, ఒక పన్ను అనే ప్రజల కల నేడు వాస్తవరూపం దాల్చిందని అన్నారు. ఈ విజయానికి రాష్ట్ర ప్రభుత్వాల కృషే కారణమని చెప్పారు. పరస్పరం సహకరించుకునే సమాఖ్య వ్యవస్థకు జీఎస్టీ విజయం మంచి ఉదాహరణ అని పోల్చారు. పోలీస్‌ రాజ్‌ స్థానాన్ని జీఎస్టీ, ఐటీ భర్తీ చేశాయని, ఇప్పుడు ఎలాంటి చెక్‌పోస్టులు లేవని, జీఎస్టీతో ఉత్పత్తుల రవాణా సులువుగా జరుగుతోందని అన్నారు. ఏప్రిల్‌ నెలలో రూ. 94,016 కోట్లు జీఎస్టీ రూపంలో ప్రభుత్వం సేకరించిందని, ప్రతినెలా లక్ష కోట్ల జీఎస్టీని సేకరించాలనే లక్ష్యాన్ని నిర్దేశించుకున్నదని తెలిపారు. హింస, కౄరత్వం ఏ సమస్యకూ పరిష్కారాన్ని చూపదని, చివరిలో అహింసనే విజయం సాధిస్తుందని అభిప్రాయపడ్డారు. బెంగాల్‌లోని ఓ భాగం ప్రస్తుత స్వతంత్ర భారతంలో భాగంగా ఉండటానికి భారతీయ జనసంఫ్‌ు వ్యవస్థాపకుడు శ్యామప్రసాద్‌ ముఖర్జీ కృషే ప్రధాన కారణమని అన్నారు.
మీ స్నేహితులకు రికమెండ్ చెయ్యండి